recursal/SuperWikiNEXT-32B huggingface dataset:
Η **Γυαλιά** ήταν χωριό στον βόρειο Έβρο.

Ιστορία
-------

Εγκαταλείφθηκε σταδιακά από τη δεκαετία του '20 με τη χάραξη των συνόρων, καθώς η Μονή της Λαμπούς και τα κτήματα των κατοίκων οι οποίοι είχαν ελληνική καταγωγή, δόθηκαν στη Βουλγαρία , οπότε το χωριό πρακτικά διχοτομήθηκε. 

Στην εγκατάλειψη του χωριού συνέτεινε η εγγύτητά του με τη Βουλγαρία και οι κακές σχέσεις που υπήρχαν την εποχή εκείνη μεταξύ των δύο λαών. 

Οι κάτοικοι της Γυαλιάς εγκαταστάθηκαν κυρίως στο χωριό Ελιά, αλλά και στα χωριά Στέρνα, Σπήλαιο και Λεπτή.

Σήμερα σώζονται μέρη από τις οικίες, την εκκλησία του Αγίου Αθανασίου και το νεκροταφείο του χωριού. Επίσης, στην περιοχή της Γυαλιάς βρίσκεται ο *Βράχος της Γονιμότητας*, συνδεδεμένος με τοπικές παραδόσεις.

Παραπομπές
----------

1. ↑  «GREEK TRAVEL PAGES».
2. ↑  «ΜΗΛΙΑ ΜΠΑΡΑ ΚΑΙ ΓΥΑΛΙΑ».
3. ↑  «ΕΝΗΜΕΡΩΤΙΚΟΣ ΟΔΗΓΟΣ» (PDF). 1ο ΕΠΙΤΕΛΙΚΟ ΓΡΑΦΕΙΟ ΣΤΡΑΤΟΥ. Ανακτήθηκε στις 10 Ιουνίου 2016. [*νεκρός σύνδεσμος*]
4. ↑  Χαραμή, Ολγα. «ΤΕΡΜΑ ΘΕΟΥ ΟΡΕΣΤΙΑΔΑ». Αρχειοθετήθηκε από το πρωτότυπο στις 23 Σεπτεμβρίου 2016. Ανακτήθηκε στις 10 Ιουνίου 2016.
Ένα δημοψήφισμα τριών μερών διεξήχθη στη Σλοβενία στις 27 Νοεμβρίου 2022.  Οι ψηφοφόροι ρωτήθηκαν εάν εγκρίνουν προτάσεις για την κατάργηση τριών νόμων. έναν για το υπουργικό συμβούλιο των υπουργών, έναν που καθυστερεί ένα νομοσχέδιο σχετικά με τη μακροχρόνια περίθαλψη των συνταξιούχων και έναν για την αναδιοργάνωση των διοικητικών οργάνων του κρατικού τηλεοπτικού σταθμού RTV Slovenija.  Οι ψηφοφόροι ψήφισαν υπέρ της διατήρησης και των τριών νόμων.

Ιστορικό
--------

Η κατάργηση των τριών νόμων προτάθηκε από το Σλοβενικό Δημοκρατικό Κόμμα (SDS), το οποίο συγκέντρωσε τις απαιτούμενες 40.000 υπογραφές για κάθε πρόταση. 52.669 για την πρόταση RTV, 52.280 για την πρόταση του υπουργικού συμβουλίου και 52.182 για την πρόταση νόμου για τη μακροχρόνια περίθαλψη (τροποποίηση του νόμου που είχε ψηφιστεί από την κυβέρνηση SDS που έχασε την εξουσία στις εκλογές του Απριλίου 2022, αυξάνοντας περαιτέρω τα κεφάλαια και τους μισθούς, αλλά καθυστερώντας την αύξηση κατά έναν χρόνο). 

Η τρέχουσα κυβέρνηση είχε εγκρίνει τη νομοθεσία για τη διακυβέρνηση του RTV μετά την φερόμενη παρέμβαση στον τηλεοπτικό σταθμό από την προηγούμενη κυβέρνηση SDS. Η νομοθεσία αντικατέστησε τον γενικό διευθυντή με ένα διοικητικό συμβούλιο και συγχώνευσε το συμβούλιο προγραμματισμού και το εποπτικό συμβούλιο σε ένα ενιαίο συμβούλιο, κανένα από τα μέλη του οποίου δεν θα διοριζόταν πολιτικά. 

Το SDS ήθελε το δημοψήφισμα να διεξαχθεί παράλληλα με τον δεύτερο γύρο των τοπικών εκλογών στις 4 Δεκεμβρίου, αλλά ως ημερομηνία ορίστηκε η 27η Νοεμβρίου.

Εκλογικό σύστημα
----------------

Για να επιτύχουν οι προτεινόμενες καταργήσεις, πρέπει να ψηφίσει η πλειοψηφία υπέρ της κατάργησης και ο αριθμός που ψηφίζει για την κατάργηση πρέπει να είναι τουλάχιστον το 20% του αριθμού των εγγεγραμμένων ψηφοφόρων.

Εκστρατεία
----------

Στις 22 Νοεμβρίου 2022 το RTV Slovenija μετέδωσε μια συζήτηση σχετικά με το δημοψήφισμα για την αναδιοργάνωσή του με εκπρόσωπους και των 27 επίσημων εκστρατειών να είναι παρόντες.

Αποτελέσματα
------------

| Ερώτηση | Διατήρηση νόμου | Κατάργηση νόμου | Μη έγκυρα/λευκά | Σύνολο ψήφων | Εγγεγραμμένοι ψηφοφόροι | Συμμετοχή | Αποτέλεσμα |
| --- | --- | --- | --- | --- | --- | --- | --- |
| Ψήφοι |  % | Ψήφοι |  % |
| Υπουργικό Συμβούλιο της κυβέρνησης | 399.588 | 56,69 | 305.317 | 43,31 | 3.710 | 708.615 | 1.694.348 | 41,83 | Διατήρηση νόμου |
| Μακροχρόνια περίθαλψη συνταξιούχων | 439.376 | 62,27 | 266.206 | 37,73 | 3.209 | 708.791 | 41,84 | Διατήρηση νόμου |
| Διευθύνοντα όργανα του RTV Slovenija | 443.971 | 62,83 | 262.648 | 37.17 | 2.347 | 708.966 | 41,85 | Διατήρηση νόμου |
| Πηγή: Volitve |

Παραπομπές
----------

1. 1 2 3  Triple referendum scheduled for 27 November Inside Slovenia, 19 October 2022
2. 1 2 3  Three referendums coming up Inside Slovenia, 6 October 2022
3. ↑  «DVK - Volitve / Elections». *volitve.dvk-rs.si*. Ανακτήθηκε στις 28 Νοεμβρίου 2022.
4. ↑  «Referendum 2022: Zakon o RTV Slovenija s tolmačem, 22. 11. ob 20. uri, TV MB». *rtvslo.si*. 21 Νοεμβρίου 2022.
Η ***Ισοτιμία*** ήταν εβδομαδιαία οικονομική και πολιτική εφημερίδα.

Ιστορία
-------

Πρωτοκυκλοφόρησε το Σάββατο, 18 Φεβρουαρίου 1995 με διευθυντή τον Παναγιώτη Χ. Μπουσμπουρέλη, ο οποίος είχε την ευθύνη έκδοσης της εφημερίδας είτε ως διευθυντής είτε ως εκδότης μέχρι το 2007. Κατόπιν τη διεύθυνσή της ανέλαβε ο Δημήτρης Παπαδοκωστόπουλος μέχρι το 2011. Το 2011 την εφημερίδα έβγαζαν οι Γιάννης Βλαστάρης και Ηλίας Θεοφύλακτος, χωρίς όμως ποτέ να εμφανιστούν στην ταυτότητά της. Τον Ιανουάριο του 2012 την εφημερίδα ανέλαβε ο Γιώργος Τσιρογιάννης, ως εκδότης και διευθυντής με ειδικό σύμβουλο τον Αντώνη Πίκουλα. Η εφημερίδα έβγαινε κάθε Σάββατο. Από την 5η Φεβρουαρίου 2012 κυκλοφορούσε κάθε Κυριακή.

Το τελευταίο της φύλλο κυκλοφόρησε την Κυριακή 8 Ιουλίου 2012. Έκτοτε έχει αναστείλει την έκδοσή της. Απ' αυτήν πέρασαν δημοσιογράφοι όπως οι Π. Μπουσμπουρέλης, Σωτήρης Χιωτάκης, Νίκος Σίμος, Νικηφόρος Αντωνόπουλος, ακόμη και ο Γιώργος Αυτιάς, ο οποίος συνεργάστηκε με την εφημερίδα το τελευταίο πεντάμηνο της ιστορίας της (Φεβρουάριος-Ιούλιος 2012).

Παραπομπές
----------

1. ↑  «Η «Ισοτιμία» σε νέα χέρια». 9 Δεκεμβρίου 2011. Ανακτήθηκε στις 10 Ιουνίου 2023.
  

Stub icon 1 Stub icon 2 *Αυτό το λήμμα **εφημερίδας της Ελλάδας** χρειάζεται επέκταση. Βοηθήστε τη Βικιπαίδεια επεκτείνοντάς το!*
Ο **Θίβρων** ήταν Σπαρτιάτης μισθοφόρος του 4ου αιώνα π.Χ.

Ο Θίβρων ήταν εκ των μισθοφόρων οι οποίοι στρατολογήθηκαν από τον Άρπαλο, υπό φυγή θησαυροφύλακα του Μεγάλου Αλεξάνδρου, προς το 325 π.Χ. Κατόπιν της φυγής του Άρπαλου από την Αθήνα προς την Κρήτη, φόνευσε τον τελευταίο και άρπαξε μέρος του κλεμμένου από τον ανέντιμο θησαυροφύλακα θησαυρού.

Κλήθηκε, ολίγον καιρό αργότερα, από τους εξορισθέντες της Κυρήνης, προκειμένου να τους βοηθήσει να ανακτήσουν τον έλεγχο της πόλεώς τους κατόπιν διατάγματος το οποίο είχε λάβει ο Αλέξανδρος λίγο πριν τον θάνατό του. Αναχώρησε από την Κρήτη με στρατιωτική δύναμη περίπου 6000 ανδρών και επιχείρησε την ίδρυση δικού του βασιλείου στην περιοχή της Κυρηναϊκή. Νίκησε τους Κυρηναίους, ωστόσο προδόθηκε από τον αξιωματικό του, Μνασικλή, και απώλεσε την Απολλωνία, καθώς και τον στόλο του (323-322 π.Χ.).

Ο Θίβρων, τότε, προχώρησε στη στρατολόγηση μισθοφόρων στην Πελοπόννησο, κατέλαβε την Τεύχειρα, νίκησε εκ νέου τους Κυρηναίους και ξεκίνησε την πολιορκία της πόλεως. Οι Κυρηναίοι ζήτησαν, τότε, την βοήθεια του νέου σατράπη της Αιγύπτου, Πτολεμαίου, ενώ στην συνέχεια άλλαξαν γνώμη και ήρθαν σε συνεννόηση με τον Θίβρωνα. Ωστόσο, ήταν πλέον αργά, με αποτέλεσμα την επέμβαση του Οφέλλα εις όνομα του Πτολεμαίου. Ο Θίβρων ηττήθηκε και συνελήφθη αιχμάλωτος το 322 π.Χ. Η συγκεκριμένη ήττα οδήγησε στην προσάρτηση της Κυρήνης από την Αίγυπτο.

Παραπομπές
----------

1. ↑  Διόδωρος ο Σικελιώτης, ΙΗ΄, 19-20
2. ↑  Διόδωρος ο Σικελιώτης, ΙΗ΄, 21

|  |  |
| --- | --- |
| 

|  |
| --- |
| * Πύλη:Αρχαία Ελλάδα
 |

 |
Οι **Σλοβακικές επαρχιακές εκλογές του 1928** πραγματοποιήθηκαν στη Σλοβάκικη επαρχία στις 2 Δεκεμβρίου 1928. Οι εκλογές χαρακτηρίστηκαν από την πτώση της δύναμης του Σλοβακικού Λαϊκού Κόμματος, ενώ το Δημοκρατικό Κόμμα Αγροτών και Χωρικών αναδείχθηκε ως το μεγαλύτερο κόμμα στη Σλοβάκικη Συνέλευση.[1][2]

Υπόβαθρο
--------

Η σλοβάκικη συνέλευση ιδρύθηκε στις 14 Ιουλίου 1927, όταν η εθνική συνέλευση κατάργησε της Κομητείες της Τσεχοσλοβακίας, αντικαθιστώντας τες με τέσσερις επαρχίες, μια εκ των οπίων ήταν η Σλοβακία.[3] Ο νόμος αυτός τέθηκε σε ισχύ την 1 Ιουλίου 1928.[4]

Εκλογικό σύστημα
----------------

Η συνέλευση των 54 μελών είχε κατά τα δύο τρίτα της εκλεγμένα μέλη, ενώ το ένα τρίτο διοριζόταν από την εθνική κυβέρνηση.[3]

Αποτελέσματα
------------

| Κόμμα | Ψήφοι | % | Έδρες |
| --- | --- | --- | --- |
| Εκλεγμένοι | Διορισμένοι | Σύνολο |
| Δημοκρατικό Κόμμα Αγροτών και Χωρικών |  |  | 8 | 8 | 16 |
| Σλοβακικό Λαϊκό Κόμμα |  | 24,6 | 9 | 5 | 14 |
| Ουγγρικά κόμματα |  |  | 6 | 0 | 6 |
| Κομμουνιστικό Κόμμα της Τσεχοσλοβακίας |  |  | 5 | 0 | 5 |
| Τσεχοσλοβακικό Σοσιαλδημοκρατικό Εργατικό Κόμμα |  |  | 3 | 1 | 4 |
| Τσεχοσλοβακικό Εθνικοσοσιαλιστικό Κόμμα |  |  | 1 | 1 | 2 |
| Τσεχοσλοβακικό Λαϊκό Κόμμα |  |  | 1 | 1 | 2 |
| Εθνική Δημοκρατία |  |  | 1 | 1 | 2 |
| Εθνικό Κόμμα της Σλοβακίας |  |  | 1 | 0 | 1 |
| **Σύνολο** |  |  | **36** | **18** | **54** |
| Πηγή: Teich et al.[5] |

Παραπομπές
----------

1. ↑  James Ramon Felak (1995) *At the Price of the Republic: Hlinka’s Slovak People’s Party, 1929–1938*, University of Pittsburgh, σελ. 36
2. ↑  William M Mahoney (2011) *The History of the Czech Republic and Slovakia*, ABC-CLIO, σελ. 152
3. 1 2  Stanislav J Kirschbaum (2013) *Historical Dictionary of Slovakia*, Scarecrow Press, σελ. 290
4. ↑  Kirschbaum, σελ. 299
5. ↑  Mikuláš Teich, Dušan Kováč & Martin D Brown (2011) *Slovakia in History*, Cambridge University Press, σελ. 146–147
Το **ισοζύγιο κρατικού προϋπολογισμού** είναι μια οικονομική κατάσταση που παρουσιάζει τα προτεινόμενα κρατικά έσοδα και τις κρατικές δαπάνες για ένα οικονομικό έτος. Αποτελεί τη διαφορά μεταξύ εσόδων και δαπανών. Ένα θετικό ισοζύγιο ονομάζεται «πλεόνασμα του κρατικού προϋπολογισμού» και ένα αρνητικό υπόλοιπο είναι ένα «έλλειμμα του κρατικού προϋπολογισμού». Προετοιμάζεται προϋπολογισμός για κάθε επίπεδο διακυβέρνησης (από το εθνικό σε τοπικό) και λαμβάνει υπόψη τις υποχρεώσεις των υποχρεώσεων της δημόσιας κοινωνικής ασφάλισης.

Το υπόλοιπο του κρατικού προϋπολογισμού μπορεί να κατανεμηθεί στο «πρωτογενές ισοζύγιο» και στις πληρωμές τόκων στο συσσωρευμένο δημόσιο χρέος. Και τα δύο μαζί δίνουν το υπόλοιπο του προϋπολογισμού. Επιπλέον, το δημοσιονομικό ισοζύγιο μπορεί να κατανεμηθεί σε «διαρθρωτικό ισοζύγιο» (γνωστό και ως «κυκλικά προσαρμοσμένο ισοζύγιο») και στην κυκλική συνιστώσα: το διαρθρωτικό δημοσιονομικό ισοζύγιο επιχειρεί να προσαρμοστεί για τον αντίκτυπο των κυκλικών μεταβολών στο πραγματικό ΑΕΠ, προκειμένου να καταδειχθεί η μακροπρόθεσμη δημοσιονομική κατάσταση.

Το πλεόνασμα ή το έλλειμμα του κρατικού προϋπολογισμού είναι μια μεταβλητή ροή, δεδομένου ότι πρόκειται για ένα ποσό ανά μονάδα χρόνου (τυπικά ανά έτος). Έτσι είναι ξεχωριστό από το Δημόσιο χρέος, το οποίο είναι μια μεταβλητή αποθέματος, αφού μετράται σε συγκεκριμένο χρονικό σημείο. Η σωρευτική ροή των ελλειμμάτων ισούται με το απόθεμα του χρέους.

Δείτε ακόμη
-----------

* Κρατικός προϋπολογισμός
* Δημόσια οικονομία

Παραπομπές
----------

1. ↑  «Σε πορεία μείωσης τα δημοσιονομικά ελλείμματα που δημιούργησε η πανδημία». *reporter.gr*. 29 Ιουνίου 2022. Ανακτήθηκε στις 25 Δεκεμβρίου 2022.
Για άλλες χρήσεις, δείτε: Θέτις (αποσαφήνιση).
**Θέτις ΙΙΙ (Φραγματοθέτις) / Α-307**

Ιστορία
-------

Ναυπηγήθηκε στη Γερμανία το 1959 στα ναυπηγεία *Krögerwerft GmbH* τού Ρέντσμπουργκ ως *USS AN/103*. Παραχωρήθηκε από τις Η.Π.Α. στο πλαίσιο στρατιωτικής βοήθειας. Καθελκύστηκε στις 21/11/1959 με ανάδοχο τον κ. Υψηλάντη σύζυγο πρέσβη στην Βόννη. 

Εκτόπισμα: 680/805 τν. – Διαστάσεις (μήκος/πλάτος/βύθισμα): 170x33,5x11,8 πόδια (48,51x10,61x4,10 μέτρα). – Ταχύτητα: 12,78 κόμβων. – Οπλισμός: 1 πυροβόλο 40 χιλιοστών και 2 πυρ. – Πλήρωμα: 48 άνδρες. Ύψωση της Ελληνικής Σημαίας στις 09/08/1960.

Εξωτερικοί σύνδεσμοι
--------------------

* «ΦΘ ΘΕΤΙΣ Α-307», στοιχεία για το πλοίο, επίσημος ιστότοπος του Πολεμικού Ναυτικού (www.hellenicnavy.gr).
Συντεταγμένες: 21°10′N 72°50′E﻿ / ﻿21.17°N 72.83°E﻿ / 21.17; 72.83

Άποψη του Σουράτ
To **Σουράτ** (αγγλικά: *Surat*) είναι πόλη στην ινδική πολιτεία Γκουτζαράτ. Η Σουράτ έχει σύμφωνα με την απογραφή του 2011 4.462.002 κατοίκους και είναι η δεύτερη μεγαλύτερη στην πολιτεία μετά το Αχμενταμπάντ και όγδοη μεγαλύτερη στην Ινδία. Η μητροπολιτική περιοχή της Σουράτ έχει 6.462.002 κατοίκους και είναι η 9η μεγαλύτερη στη χώρα. Η πόλη βρίσκεται 306 χιλιόμετρα νότια της πρωτεύουσας της πολιτείας Γκαντχιναγκάρ και βρίσκεται στην αριστερή όχθη του ποταμού Τάπτι, κοντά στις εκβολές του στην Αραβική θάλασσα. Η πόλη σήμερα είναι μια από τις ταχύτερα αναπτυσσόμενες της Ινδίας εξαιτίας της εσωτερικής μετανάστευσης από άλλες περιοχές της Ινδίας.

Ιστορία
-------

Το Σουράτ έχει ιστορία που ανάγεται από το 300 π.Χ. Η σημερινή πόλη ιδρύθηκε το 1500 με 1520 μ.Χ. από ινδουιστές, όταν υπήρχε στην περιοχή ένα ακμάζον λιμάνι γνωστό στους μουσουλμάνους. Οι Πορτογάλοι έκαψαν τη Σουράτ το 1516 και το 1530 και οι Μουγκάλ την κατέλαβαν το 1573. Η Σουράτ συνέχισε να είναι ένα από σημαντικότερα λιμάνια της Ινδίας μέχρι την άνοδο της Βομβάης. Επίσης ήταν σημαντικό κέντρο κατασκευής πλοίων. Οι Άγγλοι άρχισαν το εμπόριο με τη Σουράτ το 1612. Κατά τον 19ο αιώνα, η Σουράτ καταστράφηκε από μεγάλες πλημμύρες και πυρκαγιές, ενώ έλαβαν χώρα αντικυβερνητικές διαδηλώσεις. Στα τέλη του 19ου αιώνα, κατασκευάστηκε σιδηροδρομική και τηλεγραφική σύνδεση, ενώ η πόλη υδροδοτήθηκε και ηλεκτροδοτήθηκε.

Οικονομία
---------

Το 92% των διαμαντιών κόβονται και γυαλίζονται στο Σουράτ.

Παραπομπές
----------

1. ↑  www.demographia.com/db-worldua.pdf.
2. ↑  «Surat». Encyclopædia Britannica Online. Ανακτήθηκε στις 17 Οκτωβρίου 2007.
3. ↑  History Αρχειοθετήθηκε 2014-07-03 στο Wayback Machine. Surat Municipal
4. ↑  Surat History Αρχειοθετήθηκε 2015-05-06 στο Wayback Machine. insurat.com
5. ↑  Adiga, Aravind (2004-04-12). «Uncommon Brilliance». *Time Magazine*. Αρχειοθετήθηκε από το πρωτότυπο στις 2010-01-17.. Ανακτήθηκε στις 2007-10-17.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σουράτ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 172278588
* GND: 4058659-5
* SUDOC: 027764516
* NKC: ge1027290

 |

 |
Η **Σοφία**, πολων. Zofia Jagiellonka (13 Ιουλίου 1522 - 28 Μαΐου 1575) από τον Οίκο των Γιαγκελλόνων ήταν πριγκίπισσα της Πολωνίας-Λιθουανίας και με τον γάμο της έγινε δούκισσα του Μπράουνσβαϊγκ-Λύνεμπουργκ.

Βιογραφία
---------

Ήταν η τρίτη κόρη (2η από τον 2ο γάμο) του Σιγισμούνδου Α΄ βασιλιά της Πολωνίας & μεγάλου δούκα της Λιθουανίας και της 2ης συζύγου του Μπόνας Σφόρτσα, κόρης του Τζαν-Γκαλεάτσο δούκα του Μιλάνου.

Γεννήθηκε στην Κρακοβία και μεγάλωσε στη βασιλική Αυλή στο κάστρο Βάβελ με τα αδέλφια της Ισαβέλλα, Σιγισμούνδο Β΄, Άννα και Αικατερίνη. Όταν ο αδελφός της θέλησε να νυμφευτεί την ερωμένη του Βαρβάρα Ραντζίβιου, η Μπόνα αντέδρασε και λόγω της σύγκρουσης η Σοφία με τις αδελφές της μετακινήθηκαν από την Κρακοβία στη Μαζοβία. 

Στα 34 έτη της παντρεύτηκε τον 66ετή καθολικό Ερρίκο Ε΄, πιστό υποστηρικτή του Καρόλου Ε΄ των Αψβούργων στον Σμαλκαλδικό Πόλεμο. Ο Ερρίκος Ε΄ από τον πρώτο του γάμο με τη Μαρία της Βυρτεμβέργης είχε τρεις γιους, όμως οι δύο πρώτοι σκοτώθηκαν το 1553 στη μάχη του Ζήβερσχαουζεν. Τον τρίτο γιο του Ιούλιο ο Ερρίκος Ε΄ τον θεωρούσε ανίκανο να κυβερνήσει, έτσι έκανε δεύτερο γάμο με τη Σοφία. Αυτή με συνοδεία 500 αυλικών έφθασε στη Γερμανία, αλλά από τον γάμο δεν προέκυψαν απόγονοι και ο Ερρίκος Ε΄ απεβίωσε το 1568. Τότε η χήρα Σοφία αποσύρθηκε στην ιδιοκτησία του Ζένινγκεν. Εκεί ήλθε σε διαφωνία με τον Ιούλιο σχετικά με την εξουσία του στο Ζένινγκεν. Το 1572 κατέληξαν σε συμφωνία, που υπέγραψαν, αλλά ο Ιούλιος δεν την τήρησε και η Σοφία απευθύνθηκε στον Μαξιμιλιανό Β΄ της Γερμανίας.

Το 1570 μετεστράφη στον Λουθηρανισμό, η πρώτη του Οίκου της που έγινε Προτεστάντης. Απεβίωσε 53 ετών το 1575 στο κάστρο Ζένινγκεν και τάφηκε στην εκκλησία της Ευλογημένης Παρθένου Μαρίας στο Βόλφενμπυτελ.

Οικογένεια
----------

Παντρεύτηκε το 1556 τον Ερρίκο Ε΄ των Γουέλφων δούκα του Μπράουνσβαϊγκ-Λύνεμπουργκ-Βόλφενμπυτελ. Δεν απέκτησαν απογόνους.

Πηγές
-----

* POLAND, Medieval Lands

Παραπομπές
----------

1. 1 2  p766.htm#i7660.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
3. 1 2  *Czech National Authority Database*. js20211099714. Ανακτήθηκε στις 1  Μαρτίου 2022.
4. ↑  p766.htm#i7660. Ανακτήθηκε στις 7  Αυγούστου 2020.
5. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56084621
* LCCN: n2008039844
* ISNI: 0000 0000 7997 1627
* GND: 119066939
* SUDOC: 033742340
* NKC: js20211099714

 |

 |
Η **Σλοβακική Σοβιετική Δημοκρατία** (σλοβακικά: *Slovenská republika rád*, ουγγρικά: *Szlovák Tanácsköztársaság*, ουκρανικά: Словацька Радянська Республіка, κυριολεκτικά: "Σλοβακική Δημοκρατία των Συμβουλίων" - το όνομα προήλθε πριν η ρωσική λέξη *"Σοβιέτ"* (συμβούλιο) γίνει ευρέως διαδεδομένη στα σλοβακικά και σε άλλες γλώσσες συμπεριλαμβανομένων των ουγγρικών και των ουκρανικών) αποτέλεσε ένα πολύ βραχύβιο κομμουνιστικό κράτος στη νότια Σλοβακία από τις 16 Ιουνίου έως τις 7 Ιουλίου 1919 με πρωτεύουσα την πόλη του Πρέσοβ. Επικεφαλής ήταν ο Τσέχος δημοσιογράφος Antonín Janoušek.

Ανακήρυξη της Σλοβακικής Σοβιετικής Δημοκρατίας στο Πρέσοβ
Το Μάρτη του 1919, τα τσεχοσλοβακικά στρατεύματα άρχισαν να καταλαμβάνουν τη βόρεια Ουγγαρία σύμφωνα με τις εδαφικές υποσχέσεις της Αντάντ στους Τσεχους πολιτικούς κατά τη διάρκεια του Α' Παγκοσμίου Πολέμου. Ωστόσο, ο Κόκκινος Στρατός της Ουγγρικής Σοβιετικής Δημοκρατίας, αντεπιτέθηκε και κατέλαβε εδάφη της Σλοβακίας. Σε αυτά ανακηρύχτηκε η Σλοβακική Σοβιετική Δημοκρατία που υιοθέτησε πολλά μέτρα παρόμοια με αυτά που είχε υιοθετήσει η Ουγγρική Σοβιετική Δημοκρατία. Βασικό μέτρο ήταν η εθνικοποίηση των απαλλοτριωμένων εκτάσεων των μεγαλοκτηματιών και όχι η διανομή της γης.

Μετά από απαίτηση του Κλεμανσώ, η Ουγγρική Σοβιετική Δημοκρατία στα τέλη Ιουνίου του 1919 άρχισε να αποσύρει τα στρατεύματά της. Στα στρατεύματα της Σλοβακικής Σοβιετικής Δημοκρατίας, που αποτελούνταν από εθελοντές και τα συνδικάτα που κλήθηκαν να στρατολογήσουν ένα ποσοστό μελών τους, επικράτησε σύγχυση. Η κυβέρνηση της Σλοβακικής Σοβιετικής Δημοκρατίας τελικά πέρασε τα σύνορα και η Σλοβακία εντάχθηκε στη Τσεχοσλοβακία.

Δείτε επίσης
------------

* Ουγγρική Σοβιετική Δημοκρατία (Δημοκρατικά Συμβούλια της Ουγγαρίας)
* Σοβιετική Σοσιαλιστική Δημοκρατία της Ουκρανίας
* Γερμανική Επανάσταση του 1918-1919
* Εξέγερση των Σπαρτακιστών

Παραπομπές
----------

1. ↑  World Statesmen.org - Slovakia
2. ↑  «Η διακήρυξη της ίδρυσης της Σλοβακικής Σοβιετικής Δημοκρατίας & το κάλεσμα του Σοσιαλιστικού Κόμματος Σλοβακίας (16/06/1919)». *παρα ποδα*. 16 Ιουνίου 2021. Ανακτήθηκε στις 16 Ιουνίου 2021.

Περαιτέρω ανάγνωση
------------------

* Toma, Peter A. "The Slovak Soviet Republic of 1919" *American Slavic & East European Review* (1958) 17#2 pp 203-215.
Ο **Γιούρι Γκέλλερ** (Εβραϊκά: אורי גלר, γεννημένος στις 20 Δεκεμβρίου 1946) είναι Ισραηλινός ταχυδακτυλουργος. Είναι γνωστός για τις τηλεοπτικές του εμφανίσεις του μέσω αυτών δείχνει τα μαγικά του όπως το λύγισμα του κουταλιού και άλλες αυταπάτες και ταχυδακτυλουργικά. Ο Γκέλλερ χρησιμοποιεί τα κόλπα την δημιουργία τηλεπάθειας, τα οποία ο Γκέλλερ αρνείται συνεχώς, υποστηρίζοντας ότι οι δυνάμεις του είναι πραγματικές. Η καριέρα του Γκέλλερ ως ταχυδακτυλουργός έχει διαρκέσει πάνω από τέσσερις δεκαετίες, με τηλεοπτικές εμφανίσεις σε πολλές χώρες.

Πρώιμη ζωή
----------

Ο Γκέλλερ γεννήθηκε στις 20 Δεκεμβρίου 1946 στο Τελ Αβίβ, το οποίο ανήκε στη βρετανική υπό τον έλεγχο Παλαιστίνη. Η μητέρα και ο πατέρας του ήταν αυστρο-εβραία και ουγγρο-εβραίος αντίστοιχα. Ο Γκέλλερ είναι ο γιος του Ισαάκ Γκέλλερ ενός λοχία και της Μάργκαρετ Μανκί. Ο Γκέλλερ ισχυρίζεται ότι είναι μακρινός συγγενής του Σίγκμουντ Φρόιντ από την πλευρά της μητέρας του.

Σε ηλικία 11 ετών, η οικογένειά του μετακόμισε στη Λευκωσία. Στην ηλικία των 18 ετών, προσχώρησε στην Ταξιαρχία του Ισραηλινού Στρατού, με την οποία υπηρέτησε στον Πόλεμο των Έξι ημερών του 1967 και τραυματίστηκε. Εργάστηκε ως μοντέλο το 1968 και το 1969.

Ο Γκέλλερ άρχισε αρχικά να παίζει σε θέατρα, δημόσιες αίθουσες, αμφιθέατρα, στρατιωτικές βάσεις και πανεπιστήμια στο Ισραήλ. Μέχρι τη δεκαετία του 1970, ο Γκέλλερ είχε γίνει γνωστός στις Ηνωμένες Πολιτείες και την Ευρώπη. Έλαβε επίσης την προσοχή της επιστημονικής κοινότητας, τα μέλη της οποίας ενδιαφέρονταν να εξετάσουν τις αναφερόμενες ικανότητές του.

Παραπομπές
----------

1. ↑  (Αγγλικά) *Internet Movie Database*. nm0312414. Ανακτήθηκε στις 18  Οκτωβρίου 2015.
2. ↑  (Αγγλικά) *SNAC*. w6wq1gh1. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Speculative Fiction Database*. 5874. Ανακτήθηκε στις 9  Οκτωβρίου 2017.
4. ↑  www.express.co.uk/news/politics/1104100/brexit-news-uri-geller-theresa-may-open-letter-jeremy-corbyn.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11904532t. Ανακτήθηκε στις 10  Οκτωβρίου 2015.
6. ↑  Ανακτήθηκε στις 20  Ιουνίου 2019.
7. ↑  Ανακτήθηκε στις 20  Ιουνίου 2019.
8. ↑  Ανακτήθηκε στις 24  Ιουνίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 84588837
* **ΕΒΕ**: 107225
* LCCN: n50018276
* ISNI: 0000 0001 0920 6265
* GND: 118538314
* SUDOC: 026886677
* BNF: cb11904532t (data)
* MusicBrainz: 95e68f34-df5e-4c26-80f0-2c088513e8d7
* NLA: 35117272
* NDL: 00467034
* NKC: mzk2004250856
* BNE: XX945807
* CiNii: DA06922550

 |

 |
Γεώφωνο
Γεωφωνική μέτρηση σε αστικό πεζόδρομο
Το **γεώφωνο** είναι όργανο μέτρησης μηχανικών δονήσεων των στερεών σωμάτων, το οποίο μετατρέπει τις μηχανικές διακυμάνσεις σε ηλεκτρικές, αναπαράγει δηλαδή τη μορφή τους σε ηλεκτρικό σήμα. Η αντίστοιχη επιστήμη ονομάζεται γεωφωνία. Το όνομα προέρχεται από τις λέξεις «γη» και «φωνή». Το γεώφωνο είναι ευαίσθητο σε υψηλότερες συχνότητες ταλάντωσης από ένα σεισμόμετρο.

Ιστορική αναδρομή
-----------------

Τα πρώτα γεώφωνα ήταν αναλογικές ηλεκτρικές συσκευές μέτρησης που λειτουργούσαν με βάση το φαινόμενο της ηλεκτρομαγνητικής επαγωγής.

Χρήσεις
-------

Η συχνότερη χρήση των γεωφώνων γίνεται από σεισμολόγους, ενώ αρχαιολόγοι με την βοήθεια γεωφωνικών μετρήσεων ανιχνεύουν το εσωτερικό ταφικών μνημείων και άλλων συμπαγών γεωγραφικών φυσικών όγκων ή κατασκευών.

Δείτε επίσης
------------

* Σεισμομέτρηση

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γεώφωνο** |

* PSR-1 Seismic Intrusion Detector (Vietnam era military device)
Ο **Στόγιαν Μπόσκοβιτς** (*σερβικά : Стојан Бошковић*) (Σβιλάινατς 1833 - Βελιγράδι 21 Φεβρουαρίου 1908) ήταν Σέρβος εκπαιδευτικός, πολιτικός και ιστορικός.

Βιογραφία
---------

Τελείωσε το δημοτικό στην γενέτειρά του και έπειτα το γυμνάσιο και λύκειο στο Βελιγράδι. Σπούδασε νομικά και φιλοσοφία και έγινε εκπαιδευτικός διδάσκοντας σε γυμνάσια. Έπειτα έγινε εκδότης της επίσημης σερβικής εφημερίδας "Србских новина", αλλά λόγω των φιλελεύθερων ιδεών του συνελήφθη και αναγκάστηκε να αυτοεξορισθεί και αργότερα όταν επέστρεψε στη Σερβία ασχολήθηκε με την πολιτική.

Χρημάτισε υπουργός Παιδείας και Θρησκευμάτων το 1880, πάλι το 1885 και το 1889, μέλος του Συμβουλίου του κράτους το 1890 και διπλωματικός αντιπρόσωπος. Έπειτα δίδαξε ιστορία στο πανεπιστήμιο του Βελιγραδίου. Δημοσίευσε πλήθος άρθρων σε περιοδικά με θέμα κυρίως την ιστορία.

Παραπομπές
----------

1. 1 2 3 4  *Τσεχική Εθνική Βάση Δεδομένων Καθιερωμένων Όρων*. js2015894224. Ανακτήθηκε στις 17  Δεκεμβρίου 2022.

Πηγές
-----

* Ιστορική Βιβλιοθήκη, βιογραφία του Στόγιαν Μπόσκοβιτς, στα σερβικά

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 300619198
* GND: 1089591217
* SUDOC: 174788460
* BNF: cb105991877 (data)
* NKC: js2015894224

 |

 |
Ο **Γκαλεάτσο**, ιταλ.: Galeazzo Malatesta (1385 – 1461) από τον Οίκο των Μαλατέστα ήταν Ιταλός κοντοτιέρο και άρχοντας του Πέζαρο και του Φοσσομπρόνε.

Βιογραφία
---------

Ήταν ο μεγαλύτερος γιος του Mαλατέστα Δ΄ και της Eλιζαμπέτα ντα Βαράνο. Το 1405 νυμφεύτηκε τη Μπατίστα ντα Μοντεφέλτρο. Είχε το παρωνύμιο «ο ανίκανος» (l' inetto) λόγω της έλλειψης θάρρους του και, διαφορετικός από τα περισσότερα άρρενα μέλη της οικογένειας που ήταν κοντοτιέροι, δεν αποδείχθηκε επιδέξιος στην τέχνη του πολέμου.

Το 1413 μαζί με τον πατέρα του συμμετείχε στην αποτυχημένη επίθεση στο Καποντιμόντε, κοντά στην Ανκόνα. Το 1416 βρέθηκε στη μάχη του Σαντ'Εγκίντιο, συνεργαζόμενος με τον εξάδελφο τού πάππου του Κάρλο Α΄ Μαλατέστα. Και οι δύο συνελήφθησαν αιχμάλωτοι. Όταν ελευθερώθηκαν, ο Γκαλεάτσo ακολούθησε τον Κάρλο Α΄ του σε άλλες μάχες, μέχρι το 1429, χρονιά του τέλους τόσο του πατέρα του όσο και του Κάρλο Α΄. Ο Γκαλεάτσο έγινε στη συνέχεια κύριος του Πέζαρο. Το 1430 υποστήριξε μία εξέγερση ενάντια στον συγγενή του Σιγισμόνδο-Παντόλφο Μαλατέστα του Ρίμινι (2ο εξάδελφο τού πατέρα του, ανιψιό του Κάρλο Α΄). Το 1431 εκδιώχθηκε από το Πέζαρο μαζί με τον αδελφό του Κάρλο Β΄, λόγω της κακής διακυβέρνησής του, και κατέφυγε στη Βενετία. Μετά από μία σειρά μαχών κατά των Παπικών Κρατών, μπόρεσε να επιστρέψει στο Πέζαρο το 1433.

Το 1433 προσέλαβε τον κοντοτιέρο Φεντερίκο Γ΄ ντα Μοντεφέλτρο, για να υπερασπιστεί το Πέζαρo και το Φοσσομπρόνε ενάντια στον Σιγισμόνδο-Παντόλφο του Ρίμινι. Αν και μπόρεσε να διατηρήσει τα εδάφη του, ωστόσο πνιγμένος από τα χρέη που έκανε για να προσλάβει άλλους κοντοτιέρους, αναγκάστηκε το 1444 να πωλήσει το Πέζαρο στον Aλεσσάντρο Σφόρτσα με αντάλλαγμα 20.000 φλορίνια. Δύο χρόνια αργότερα έδωσε το Φοσσομπρόνε στον Φεντερίκο Γ΄ για 13.000 φλορίνια. Αυτό έκανε τον πάπα να τον αφορίσει, αφού είχε πουλήσει δύο πόλεις που ήταν ονομαστικά υπό παπική κυριαρχία.

Το 1448 έκανε ειρήνη με τους συγγενείς του, Σιγισμόνδο-Παντόλφο και Ντομένικο Νοβέλλο Μαλατέστα (αδελφό του Σιγισμόνδου-Παντόλφο), οι οποίοι τον ώθησαν να επιτεθεί στο Πέζαρο. Ωστόσο, η προσπάθεια του Γκλεάτσο ματαιώθηκε με την παρέμβαση της Φλωρεντίας. Αργότερα έζησε στη Φλωρεντία, όπου και απεβίωσε το 1461

Οικογένεια
----------

Το 1405 νυμφεύτηκε τη Μπατίστα ντα Μοντεφέλτρο, κόρη του Αντόνιο Β΄ κόμη του Ουρμπίνο, γυναίκα με Αναγεννησιακή μόρφωση και ποιήτρια.

Πηγές
-----

* Franceschini, G. (1973). *I Malatesta*. Milan: Dall'Oglio.

Εξωτερικοί σύνδεσμοι
--------------------

* Σελίδα στο Dizionario Biografico degli Italiani (in Italian)

Παραπομπές σε πηγές
-------------------

1. ↑  «Malatesta». Αρχειοθετήθηκε από το πρωτότυπο στις 13 Μαρτίου 2016. Ανακτήθηκε στις 18 Δεκεμβρίου 2012.
Ο **Σουριντέρ Σινγκ Καϊρόν** (8 Δεκεμβρίου 1927 - 16 Μαρτίου 2009) ήταν Ινδός πολιτικός από το Παντζάμπ. Ήταν μέλος του Ινδικού Εθνικού Κογκρέσου και εκπροσώπησε το Ταράν Ταράν στο 10ο Λοκ Σαμπχά, ενώ προτού εκλεγεί στο Λοκ Σαμπχά, υπήρξε μέλος του Παντζάμπ Βιδάν Σαμπχά (νομοθετικό σώμα). Ήταν γιος του πρώην υπουργού του Παντζάμπ, Παρτάπ Σινγκ Κάιρον. Ο γιος του, Αδές Παρτάπ Βιδχάν Καΐρόν, είναι παντρεμένος με την Πρενεέτ Καούρ, κόρη του Πάρκας Σινγκ Μπαντάλ. Πέθανε έπειτα από μαζική καρδιακή ανακοπή στο Αμριτσάρ στις 16 Μαρτίου 2009.

Πρώτα χρόνια
------------

Ο Σουριντέρ Σινγκ Καϊρόν γεννήθηκε στις 8 Δεκεμβρίου 1927 στο Καΐρόν της περιφέρειας Αμριτσάρ και ήταν γιος του πρώην υπουργού του Παντζάμπ, Πρατάπ Σινγκ Καϊρόν. Αποφοίτησε από το Πανεπιστήμιο Παντζάμπ στη Τσανντιγκάρχ, λαμβάνοντας πτυχίο B.Sc. (Hons) και MA.

Πολιτική σταδιοδρομία
---------------------

Ο Καΐρόν ήταν εξέχων πολιτικός ηγέτης και θεωρήθηκε ισχυρός ηγέτης στην περιοχή Ματζχά του Παντζάμπ. Εκλέχτηκε τρεις φορές στο νομοθετικό σώμα Παντζάμπ Βιδάν Σαμπχά και το 1991 έγινε μέλος του 10ου Λοκ Σαμπχά, εκπροσωπώντας το Ταρν Ταράν.

Προσωπική ζωή
-------------

Ο Καΐρόν παντρεύτηκε την Κουσούμ Κουμαρί. Το ζευγάρι απέκτησε τρεις γιους, τους Αδές Παρτάπ Βιδχάν Καΐρόν, Γκουπατάπ Σινγκ Καΐρόν και Ουντάι Σινγκ Καΐρόν. Ο Αδές Παρτάπ είναι Υπουργός Τροφίμων και Αστικών Προμηθειών και Πληροφορικής στην κυβέρνηση του Παντζάμπ.

Θάνατος
-------

Έπειτα από μια τακτική βραδινή βόλτα, ο Καΐρόν υπέστη μαζική καρδιακή ανακοπή και απεβίωσε στο Αμριτσάρ στις 16 Μαρτίου 2009. Η σορός του αποτεφρώθηκε στο χωριό Καΐρόν.

Παραπομπές
----------

1. ↑  «KAIRON, SHRI SURINDER SINGH». Indian Government. Αρχειοθετήθηκε από το πρωτότυπο στις 25 Αυγούστου 2017. Ανακτήθηκε στις 5 Ιουλίου 2013.
2. 1 2  «Surinder Singh Kairon cremated». *WebIndia123*. 17 March 2009. Αρχειοθετήθηκε από το πρωτότυπο στις 2019-11-15.. Ανακτήθηκε στις 5 July 2013.
3. ↑  «Partywise comparison of Taran Taran since 1977». Election Commission of India. Ανακτήθηκε στις 5 Ιουλίου 2013.
4. ↑  «Ex-MP cremated with state honours». *The Tribune*. 18 March 2009.. Ανακτήθηκε στις 5 July 2013.
Κρρεπίδωμα τριών σκαλιών με στυλοβάτη στην κορυφή, στον δωρικό ναό της Σεγέστας στη Σικελία.
 Το ρωμαϊκού τύπου Μαιζόν καρέ στη γαλλική πόλη Νιμ, το οποίο περιέχει στυλοβάτη. 
Στην κλασική ελληνική αρχιτεκτονική, ο **στυλοβάτης** είναι το πάνω σκαλοπάτι της κρηπίδας. Είναι η εξέδρα πάνω στην οποία τοποθετούνται οι κιονοστοιχίες του αρχαίου ελληνικού ναού.

Αρχιτεκτονική χρήση
-------------------

Ο στυλοβάτης συχνά σχεδιάστηκε με τέτοιο τρόπο ώστε να έχει στενή σχέση με τις διαστάσεις των υπόλοιπων στοιχείων ενός αρχαίου ναού. Στους ελληνικούς ναούς χτισμένους σύμφωνα με τον δωρικό ρυθμό, το μήκος και το πλάτος του στυλοβάτη ήταν δύο στοιχεία με αρκετή σχέση μεταξύ τους. Σε ορισμένους αρχαιότερους ναούς χτισμένους με τον δωρικό ρυθμό, το ύψος της στήλης του ναού είχε το ένα τρίτο του πλάτους του στυλοβάτη. Οι Ρωμαίοι, ακολουθώντας την παράδοση της ετρουσκικής αρχιτεκτονικής, ακολούθησαν μια διαφορετική προσέγγιση χρησιμοποιώντας ένα πολύ μεγαλύτερο στυλοβάτη ο οποίος συνήθως είχε σκάλες μόνο στο μπροστινό μέρος. Αυτά τα σκαλιά οδηγούσαν έπειτα στο προστώο.

Στη σύγχρονη αρχιτεκτονική ο στυλοβάτης είναι το πάνω μέρος του βαθμιδωτού υπογείου ενός κτιρίου. Σήμερα, οι στυλοβάτες χρησιμοποιούνται στην κατασκευή πολλών κτιρίων με πολλούς ορόφους.

Παραπομπές
----------

1. ↑  Curl 2006, σελ. 751.
2. ↑  Conway & Roenisch 2006, σελ. 65.
3. ↑  Lord 2004.

Περαιτέρω ανάγνωση
------------------

* Conway, Hazel· Roenisch, Rowan (2006). *Understanding Architecture*. Routledge.
* Curl, James Stevens (2006). «Stylobate». [[[:Πρότυπο:GBurl]] *A Dictionary of Architecture and Landscape Architecture*] Check `|url=` value (βοήθεια). Oxford University Press.
* Lord, John (2004) [first published 1867]. *The Old Roman World*. Kessinger Publishing.
Ο **Σον Πάτρικ Σεντ Λέτζερ-Χολ** (αγγλ. *Sean St Ledger*, γεννημένος στις 28 Δεκεμβρίου 1984) είναι Ιρλανδός ποδοσφαιριστής ο οποίος αγωνίζεται ως αμυντικός στη Λέστερ Σίτι και την Εθνική Ιρλανδίας. Ήταν μέλος της ομάδας που έχασε άδικα από τη Γαλλία στα πλέι-οφ των προκριματικών του Μουντιάλ του 2010, ενώ αργότερα πήρε μέρος στην αποστολή της Ιρλανδίας για το Euro 2012, όπου και σκόραρε στην πρεμιέρα, στην ήττα της ομάδας του από την Κροατία με 1-3, έχοντας ισσοφαρίσει προσωρινά σε 1-1.

Η καριέρα του Σεντ Λέτζερ ξεκίνησε από την Πίτερμπρο Γιουνάιτεντ. Πέρασε για διάστημα 5 ετών από την Πρέστον Νορθ Εντ, ενώ πέρασε και ένα χρόνο δανεικός στη Μίντλεσμπρο πριν τη μεταγραφή του στη Λέστερ Σίτι το 2011.

Η καριέρα του σε συλλογικό επίπεδο
----------------------------------

Ο Σον Σεντ Λέτζερ αγωνίζεται ως κεντρικός αμυντικός αλλά έχει αγωνιστεί σε διάφορες άλλες θέσεις στη διάρκεια της θητείας του στις ακαδημίες της Πίτερμπρο Γιουνάιτεντ όπου αγωνίστηκε ως μπακ ή αμυντικός μέσος. Τον Ιανουάριο του 2004 πηγαίνει δανεικός στη Στίβενεϊτζ Μπόρο μαζί με τον Ρίτσαρντ Σκοτ. Δεν θα καταφέρει όμως να ενταχθεί στην πρώτη ομάδα του συλλόγου.

Με την επιστροφή του στην Πιτέρμπορο, συμμετέχει στα γυρίσματα ενός ντοκιμαντέρ με θέμα τον Ρον Άτκινσον με τον τίτλο *Big Ron Manager* που δείχνει την ομάδα να παλεύει για να προκριθεί για τα πλέι-οφ της τρίτης κατηγορίας. Η στάση του Σεντ Λέτζερ κατά τη διάρκεια των μαγνητοσκοπημένων προπονήσεων αποτελεί αντικείμενο κριτικής από τους οπαδούς της ομάδας που σταδιακά αρχίζουν να τον βλέπουν με κακό μάτι. Μετά την αποτυχία της ομάδας στο πρωτάθλημα, ο Σεντ Λέτζερ γίνεται ο αποδιοπομπαίος τράγος των οπαδών της ομάδας.

Κι ενώ άπαντες πίστευαν πως ο παίκτης θα έπαιρνε μεταγραφή για την Μπέρμιγχαμ Σίτι, ο Σεντ Λέτζερ υπογράφει συμβόλαιο συνεργασίας με την Πρέστον Νορθ Εντ. Το συμβόλαιο, τριετούς διάρκειας, υπογράφεται στις 7 Ιουλίου 2006 έναντι ενός ποσού του ύψους των 225.000£.

Ο Σον Σεντ Λέτζερ γίνεται σύντομα μέλος της πρώτης ομάδας του αγγλικού συλλόγου με τον οποίο θα μετρήσει 130 συμμετοχές, σε έναν σύλλογο που υπήρξε ο πρώτος πρωταθλητής Αγγλίας στα τέλη του 19ου αιώνα. Κι ενώ αποτελεί έναν από τους αγαπημένους παίκτες της εξέδρας, εγκαταλείπει την ομάδα τον Σεπτέμβριο του 2009.

Στις 15 Σεπτεμβρίου 2009, η διοίκηση της Πρέστον ανακοιινώνει πως ο Σεντ Λέτζερ ήρθε σε συμφωνία με τη Μίντλεσμπρο για αρχικά έναν τρίμηνο δανεισμό που αναμένεται να εξελιχτεί σε μεταγραφή τον Ιανουάριο του 2010. Αλλά με το τέλος της σεζόν 2010-2011, η Πρέστον υποβιβάζεται στη Λιγκ Ουόν και ως αποτέλεσμα ο Σεντ Λέτζερ εγκαταλείπει την ομάδα και υπογράφει τον Ιούλιο του 2011 στη Λέστερ Σίτι.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  (Αγγλικά) « Leicester net Preston North End defender Sean St Ledger », BBC Sport, 4 juillet 2011.
Ο **Γκέρουλφ Α΄** ο *γηραιός* (απεβ. μετά το 865) από τον Οίκο της Ολλανδίας ήταν ο πρώτος κόμης της Φρισίας (της μετέπειτα Ολλανδίας) και ο αρχηγέτης του Οίκου του. Όταν αντιτέθηκε στον Λουδοβίκο Α΄ των Φράγκων, εκδιώχθηκε από την περιοχή του, όμως την έλαβε πίσω το 839.

Βιογραφία
---------

Ήταν γιος του κόμη Ντιρκ/Τεοντόρικ, μάλλον απογόνου του Ρέντμπατ βασιλιά των Φρισίων (απεβ. 719), τελευταίου πριν την υποταγή τους στους Φράγκους. Την εποχή τού Λουδοβίκου Α΄ ήταν κόμης της Φρισίας ως υποτελής του και υποδιοικητής (reeve) των Φρισίων μεταξύ του Βλη και του ποταμού Βέζερ. Οι Φρίσιοι είχαν εξεγερθεί στην εποχή τού Καρλομάγνου, αλλά ο γιος του Λουδοβίκος Α΄ έδειξε τη χάρη του, επιστρέφοντάς τους ό,τι είχαν απωλέσει, πράγμα που τον έκανε δημοφιλή, όμως η θέση τού κόμη εξασθένησε.

Αργότερα η ασθενής πολιτική τού Λουδοβίκου Α΄ έναντι των Νορμανδών, προκάλεσε και άλλες οχλήσεις στη Φρισία: Το 826 παραχώρησε ένα τμήμα της -που ήταν υπό την προστασία του κόμη- στον Χάραλντ Κλακ διεκδικητή της Δανίας. Ο Χάραλντ έλαβε το Ρύστινγκεν, περιοχή της αριστερής όχθης του Βέζερ ως καταφύγιο των επιδρομών των συγγενών του. Η ενέγεια αυτή επηρέασε σημαντικά την ισχύ του κόμη και από τότε ο Γκέρουλφ Α΄ εντάχθηκε σε αυτούς που αντέπρατταν στον Λουδοβίκο Α΄.

Έγγραφο του 839 στο Κρόιτσναχ αναφέρει ότι υπήρχαν εξεγέρσεις στη Φρισία κατά του βασιλιά των Φράγκων. Στη διένεξη του Λουδοβίκου Α΄ με τους γιους του, ο Γκέρουλφ Α΄ έλαβε ενεργή συμμετοχή εναντίον του και το φέουδό του κατασχέθηκε. Το 839 ο βασιλιάς συμφιλιώθηκε με τον γιο του Λοθάριο Α΄ και η Φρισία επιστράφηκε στον κόμη. Το έγγραφο του Κρόιτσναχ αναφέρει τις ιδιοκτησίες του.

Θεωρείται ότι σχετίζεται με τους ιδρυτές του αββαείου Κόρβεϋ. Αργότερα ο Γκέρουλφ Α΄ εγκαταβίωσε σε μονή.

Οικογένεια
----------

Νυμφεύτηκε ίσως μία κόρη του Βάλα του Κόρμπη συμβούλου του Λουδοβίκου Α΄ και είχε τέκνα:

* Γκέρουλφ Β΄ π. 850-895/896, κόμης της Φρισίας (μετέπειτα Ολλανδίας).
* Γκέρχαρτ 9ος αι. κόμης της Βέστεργκοα στη Φρισία.
* Γκύντερ απεβ. 873, αρχιεπίσκοπος της Κολωνίας.
* μία κόρη, μητέρα τού:
	+ Ράτμπουτ πριν το 850-917, επίσκοπος της Ουτρέχτης.

Πηγές
-----

* Jaekel, Hugo (1895). Die Grafen von Mittelfriesland aus dem Geschlechte König Ratbods [The Counts of Friesland of the Line of King Radboud] (in German). Gotha. pp. 34–39.
* Leo, Heinrich (1832). Zwölf Bücher niederländischer Geschichten [Twelve Books of Dutch Stories] (in German). Halle: Eduard Anton Verlag. p. 634.


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BPN: 61376724

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gerulf I of Frisia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ότις Ντιούι Γουίτμαν** (*Ottis Dewey Whitman Jr.*, 20 Ιανουαρίου 1923 – 19 Ιουνίου 2013), γνωστός περισσότερο ως **Σλιμ Γουίτμαν**, ήταν Αμερικανός μουσικός της κάντρι, τραγουδιστής και συνθέτης. Σημαντικές θεωρούνται οι πρώτες επιτυχίες του, κατά τη δεκαετία του 1950, όπως τα τραγούδια *India Love Call*, *Love Song of the Waterfall*, *Rose Marie* και *Singing Hills*. Είχε χαρακτηριστεί ως ο αγαπημένος φολκ τραγουδιστής της Αμερικής, ωστόσο στη διάρκεια της καριέρας του απέκτησε μεγαλύτερη φήμη στην Ευρώπη και ειδικότερα στην Αγγλία. Ως συνθέτης και ερμηνευτής χαρακτηρίζεται για το γλυκό και ρομαντικό ύφος του. Με το χαρακτηριστικό φαλτσέτο και την έκταση που διέθετε, καθώς και τους λαρυγγισμούς του, αποτελεί μια από τις πιο χαρακτηριστικές και ασυνήθεις φωνές της κάντρι και ποπ μουσικής.

Ξεκίνησε τη μουσική του σταδιοδρομία στα τέλη της δεκαετίας του 1940, όταν τον ανακάλυψε ο Τομ Πάρκερ, μάνατζερ του Έντι Άρνολντ και αργότερα του Έλβις Πρίσλεϊ. Το πρώτο του σινγκλ, *I’ m Casting My Lasso Towards the Sky*, κυκλοφόρησε το 1949 υιοθετώντας το όνομα Σλιμ Γουίτμαν μετά από παρότρυνση της δισκογραφικής του εταιρείας. Έγινε περισσότερο γνωστός με τη διασκευή του τραγουδιού *Love Song of the Waterfall* (σύνθεση του Μπομπ Νόλαν) και αργότερα με τα σινγκλς, *Indian Love Call* (1952) και *Secret Love* (1953), τα οποία έφτασαν μέχρι τη δεύτερη θέση του καταλόγου Billboard για την κάντρι. Συνέχισε να ηχογραφεί και να περιοδεύει μέχρι τη δεκαετία του 2000.

Παραπομπές
----------

1. ↑  «The Guardian». (Αγγλικά) *The Guardian*. Guardian Media Group. Ηνωμένο Βασίλειο. Ανακτήθηκε στις 12  Απριλίου 2023.
2. ↑  *legacy.com*. www.legacy.com/obituaries/legacy/obituary.aspx?n=slim-whitman&pid=165413468. Ανακτήθηκε στις 12  Απριλίου 2023.
3. 1 2 3  «The New York Times». (Αγγλικά) *The New York Times*. The New York Times Company, A. G. Sulzberger. Μανχάταν, Νέα Υόρκη. Ανακτήθηκε στις 12  Απριλίου 2023.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 12  Μαΐου 2014.
5. ↑  «Encyclopædia Britannica» (Αγγλικά) biography/Slim-Whitman. Ανακτήθηκε στις 9  Οκτωβρίου 2017.
6. ↑  (Αγγλικά) *SNAC*. w6sn0r3z. Ανακτήθηκε στις 9  Οκτωβρίου 2017.
7. ↑  Bogdanov, Woodstra, Erlewine, (2003), σελ. 819
8. ↑  Wolf (2000), σελ. 156

Πηγές
-----

* Vladimir Bogdanov, Chris Woodstra, Stephen Thomas Erlewine (2003), *All Music Guide to Country*, Backbeat Books
* Kurt Wolff (2000), *Country Music: The Rough Guide*, Rough Guides

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 163149106258768492113
* **Europeana**: agent/base/71445
* LCCN: n81125241
* ISNI: 0000 0000 7364 2507
* GND: 133679438
* SUDOC: 078069467
* BNF: cb139011359 (data)
* MusicBrainz: 5c1262e2-cb86-4dc9-8acf-781ff4523192

 |

 |
Για άλλες χρήσεις, δείτε: Σοφία (αποσαφήνιση).
Προσωποποίηση της σοφίας. Άγαλμα στην Έφεσο.
Η σοφία είναι η δυνατότητα να συνδυάζεται μια κεκτημένη γνώση με την εμπειρία και την έμφυτη κατανόηση. Είναι η φρόνιμη και λογική εφαρμογή της γνώσης. Επίσης, μπορεί να λεχθεί ότι η σοφία είναι η σφαιρική κρίση και αντίληψη καταστάσεων και γεγονότων.

Θεολογία
--------

### Ιουδαϊσμός - Χριστιανοσύνη

Σε ιερά κείμενα, όπως στη Βίβλο, η σοφία αναφέρεται ως μία απ' τις ιδιότητες του Θεού, ιδιαίτερα στις μονοθεϊστικές θρησκείες.
Στον Ψαλμό 104, στίχο 24 βλέπουμε το εξής:

> 
> "ὡς ἐμεγαλύνθη τὰ ἔργα σου κύριε πάντα ἐν σοφίᾳ ἐποίησας ἐπληρώθη ἡ γῆ τῆς κτήσεώς σου."
> 
> 
> 

Γενικά, υπάρχει η πεποίθηση, τόσο μέσα στον Ιουδαϊσμό όσο και στον Χριστιανισμό, ότι ο Κόσμος φτιάχτηκε από τον Θεό με σοφία.

### Η Σοφία στον Βουδισμό και Ινδουισμό

Στον Βουδισμό η σοφία αναφέρεται με τον ορισμό *Σουνιάτα*: που σημαίνει γνώση. Εκεί πιστεύουν ότι τα ορατά αντικείμενα δεν έχουν κάποια ύπαρξη μέσα τους, αλλά πρέπει να αντιληφθούν δια της σοφίας.

Στον Ινδουισμό η σοφία ονομάζεται *Βίντια* και αποκτάται με τις ασκήσεις γιόγκα.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σοφία** |


|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Σοφία** |

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σοφία**  |
Ο **Γκέρολφ/Γκέρουλφ Β΄** (*Gerulf*, 850 - 898) από τον Οίκο της Ολλανδίας ήταν ο δεύτερος κόμης της Φρισίας (της μετέπειτα Ολλανδίας).

Βιογραφία
---------

Μάλλον ήταν γιος (ή εγγονός) του Γκέρουλφ Α΄ κόμη της Φρισίας και ίσως η μητέρα του να ήταν κόρη του Βάλα συμβούλου του Λουδοβίκου Α΄ των Φράγκων.

Η έδρα του ήταν στο Κένεμερλαντ. Από τη συνθήκη του Βερντέν το 843 η Φρισία ήταν μέρος της Μέσης Φραγκίας, από το 855 της Λοθαριγγίας και από τη συνθήκη Μέερσσεν το 870 της Δυτικής Φραγκίας. Από η δεκαετία του 840 είχε επιτραπεί σε Βίκινγκς να εγκατασταθούν στην περιοχή, ως ένας τρόπος αποφυγής επιπλέον επιδρομών. Είχαν γίνει στην πραγματικότητα κύριοι της περιοχής, ώσπου το 885 φονεύθηκε ο ηγέτης τους Γοδεφρείδος, που είχε αναγνωριστεί ως δούκας της Φρισίας, στο Χέρεσπιχ (νυν Σπίικ). Ο Γκέρολφ ήταν από τους κύριους σχεδιαστές του φόνου, αν και το *Χρονικό του Ρέγκινο* ηγουμένου του Πρυμ αναφέρει ως σχεδιαστή τον Κάρολο των Φράγκων.

To 889 o Αρνούλφος της Δυτικής Φραγκίας (δισεγγονός του Λουδοβίκου Α΄) αντάμειψε τον Γκέρολφ για την ήττα των Βίκινγκς, χορηγώντας του εδάφη και ιδιοκτησίες με πλήρη κυριότητα: Τήστερμπαντ, Τηλ, Άαλμπουρκ και Ας έξω από την κομητεία και δάση και αγροτικές εκτάσεις εντός αυτής.

Οικογένεια
----------

Γιος του ήταν ο:

* Ντιρκ Α΄ π. 870-928/939.

Πηγές
-----

* Cawley, Charles, HOLLAND.htm, Medieval Lands database, Foundation for Medieval Genealogy,[self-published source][better source needed] Charles Cawley Medieval Lands: Holland & Frisia 2007
* D Arn 57, page 81
* Koch, A. C. F. (editor) (1970) Oorkondenboek van Holland en Zeeland tot 1299 (Martinus Nijhoff, The Hague) 21, page 36
* B.K.S. Dijkstra, Een stamboom in been, Amsterdam 1991.

1. ↑  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BPN: 65337092

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gerolf of Holland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Σλαμπ Σίτι** (αγγλικά: Slab City) είναι μια μη ενσωματωμένη κοινότητα εναλλακτικού τρόπου ζωής, εκτός δικτύου ενέργειας, η οποία αποτελείται κυρίως από διαχειμαστές. Βρίσκεται στην περιοχή Σάλτον Τραφ της ερήμου Σονόρα, στην κομητεία Ιμπήριαλ της Καλιφόρνια, ΗΠΑ. Πήρε το όνομά της από ορισμένες πλάκες σκυροδέματος οι οποίες παρέμειναν μετά την κατεδάφιση του στρατοπέδου Ντάνλαπ του Σώματος Πεζοναυτών του Β' Παγκοσμίου Πολέμου. Η Σλαμπ Σίτι είναι γνωστή για την προσέλκυση ανθρώπων που θέλουν να ζήσουν εκτός του κοινωνικού συνόλου.

Δημογραφικά στοιχεία
--------------------

Η εφημερίδα The Washington Post ανέφερε το 2020 ότι ο πληθυσμός είναι εποχιακός και ότι κατά τη διάρκεια του χειμώνα αυξάνεται ραγδαία στους 4.000, σύμφωνα με ορισμένες εκτιμήσεις, και μειώνεται στους περίπου 150 το καλοκαίρι. Από τη δεκαετία του 1950, η Σλαμπ Σίτι έχει προσελκύσει ποικιλία ανθρώπων, όπως αναρχικούς, καλλιτέχνες, ιδιόρρυθμους, απόκληρους, συνταξιούχους και φτωχούς. Ένα άρθρο του Chicago Tribune του 1990, από έναν δημοσιογράφο που έμεινε στον καταυλισμό για μια εβδομάδα, υπολόγιζε ότι οι χειμερινοί κάτοικοι (τότε) ήταν κυρίως ηλικιωμένοι πολίτες άνω των 60 ετών. Είναι ένας «δημοφιλής χειμερινός προορισμός για περαστικούς.» Η Σλαμπ Σίτι αξιοποιείται από ιδιοκτήτες οχημάτων αναψυχής, ταξιδιώτες και καταληψίες από όλη τη Βόρεια Αμερική, συμπεριλαμβανομένου του Καναδά.

Παραπομπές
----------

1. ↑  Barragan, Bianca (13 Μαρτίου 2015). «Off-the-Grid Desert Squatter Town Considers Going Legit». *Curbed LA* (στα Αγγλικά). Ανακτήθηκε στις 14 Οκτωβρίου 2020.
2. 1 2  Rapa, Patrick (June 8, 2020). «Fear of the pandemic reaches California's Slab City, an off-the-grid desert community». *Washington Post*.. Ανακτήθηκε στις October 13, 2020.
3. ↑  Nalewicki, Jennifer (October 1, 2018). «Inside Slab City, a Squatters' Paradise in Southern California» (στα αγγλικά). *Smithsonian Magazine*.. Ανακτήθηκε στις 2020-10-13.
4. ↑  Sorensen, Steve (March 10, 1988). «Slab City and its neighborhoods: Poverty Flats, Niland Heights, Little Canada, Slab City Singles, and Drop Seven and Drop Eight» (στα αγγλικά). *San Diego Reader*.. Ανακτήθηκε στις 2020-10-15.
5. ↑  «Living Without Laws: Slab City, USA». *Video* (στα Αγγλικά). Ανακτήθηκε στις 14 Οκτωβρίου 2020.
6. ↑  Graves, William S. (18 Μαρτίου 1990). «Life among the Slabs». *Chicago Tribune* (στα Αγγλικά). Ανακτήθηκε στις 13 Οκτωβρίου 2020.
7. ↑  «Photographing Slab City, California's off-grid drifter community». *The Independent* (στα Αγγλικά). 27 Ιουλίου 2020. Ανακτήθηκε στις 13 Οκτωβρίου 2020.
8. ↑  Perry, Tony (December 18, 2011). «Slab City, a trailer park utopia, thrives in remote desert». *Los Angeles Times*.. Ανακτήθηκε στις 2015-03-25.
9. ↑  Motlagh, Jason (February 3, 2012). «Slab City, Here We Come: Living Life Off the Grid in California's Badlands». *Time*.. Ανακτήθηκε στις 2015-04-20.

Εξωτερικοί σύνδεσμοι
--------------------

* Πολυμέσα σχετικά με το θέμα  Slab City στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 158303674

 |

 |
Συντεταγμένες: 15°13′56″N 61°21′35″W﻿ / ﻿15.23222°N 61.35972°W﻿ / 15.23222; -61.35972

Για άλλες χρήσεις, δείτε: Σουφριέρ (αποσαφήνιση).

Η **Σουφριέρ** (γαλλικά: Soufrière) είναι μια κωμόπολη της Δομινίκας. Είναι η πρωτεύουσα του Αγίου Μάρκου. Βρίσκεται νοτιοδυτικά της Δομινίκας και βόρεια του Αγίου Μάρκου. Έχει πληθυσμό 1.416 κατοίκων (2001).

Γεωγραφία
---------

Η Σουφριέρ βρίσκεται νοτιοδυτικά της Δομινίκας και βόρεια του Αγίου Ανδρέα. Βρίσκεται βόρεια της Γκαλιόν, νοτιοανατολικά της Πουάν Μισέλ, νοτιοδυτικά της Μορν Πλατ Παΐς και ανατολικά του Κόλπου Σουφριέρ.

Δείτε επίσης
------------

* Κατάλογος οικισμών της Δομινίκας

Παραπομπές
----------

1. ↑  Φωτογραφίες από την Σουφριέρ, Δομινίκα

Εξωτερικοί σύνδεσμοι
--------------------

* Πολυμέσα σχετικά με το θέμα  Soufriere, Dominica στο Wikimedia Commons

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Άγιος Μάρκος, Δομινίκα |
| --- |
|  |
|  | Χωριά | 
* Γκαλιόν
* Σκοτς Χεντ
* Σουφριέρ
* Φορτ Κασακρού
 |
|  |
| Κόλποι | 
Σουφριέρ |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 124532915

 |

 |
Η **Γκαμπέλα** (αμχαρικά: ጋምቤላ) είναι πόλη και ξεχωριστό διαμέρισμα στην Αιθιοπία. Είναι η πρωτεύουσα της περιφέρειας Γκαμπέλα και είναι χτισμένη σε υψόμετρο, 526 μέτρων. Βρίσκεται στη Ζώνη Άνουακ, στη συμβολή του ποταμού Μπάρο και του παραποτάμου τού Τζατζάμπε.

Η Γκαμπέλα ιδρύθηκε λόγω της τοποθεσίας της στον Μπάρο, παραπόταμο του Νείλου, που θεωρήθηκε τόσο από τους Βρετανούς όσο και από την Αιθιοπία ως εξαιρετική δίοδος για την εξαγωγή καφέ και άλλων αγαθών από τα εύφορα Αιθιοπικά Υψίπεδα στο Σουδάν και την Αίγυπτο.

Σύμφωνα με την απογραφή του 2007, η πόλη είχε πληθυσμό 39.022 κατοίκους.

Θρησκεία
--------

Η πλειονότητα των κατοίκων ανέφερε ότι είναι Προτεστάντες, με το 57,04% του πληθυσμού να αναφέρει ότι τηρεί αυτή την πίστη, ενώ το 30,39% του πληθυσμού ασκεί τον Αιθιοπικό Ορθόδοξο Χριστιανισμό, το 9% είναι Μουσουλμάνοι και το 4,08% είναι Καθολικοί.

Παραπομπές
----------

1. ↑  Census 2007 Tables: Gambela Region Αρχειοθετήθηκε November 14, 2010, στο Wayback Machine. Tables 2.1, 2.4, 2.5, and 3.4.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134893780
* LCCN: n82130511
* SUDOC: 169148696

 |

 |